CELEX: 22019D1074
Language: hu
Date: 2017-09-22 00:00:00
Title: Az EGT Vegyes Bizottság 186/2017 határozata (2017. szeptember 22.) az Európai Gazdasági Térségről szóló megállapodás XVII. mellékletének (Szellemi tulajdon) módosításáról (2019/1074)

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 174/57
               
            
         AZ EGT VEGYES BIZOTTSÁG 186/2017 HATÁROZATA
         (2017. szeptember 22.)
         az Európai Gazdasági Térségről szóló megállapodás XVII. mellékletének (Szellemi tulajdon) módosításáról (2019/1074)
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A szerzői és szomszédos jogokra vonatkozó közös jogkezelésről és a zeneművek belső piacon történő online felhasználásának több területre kiterjedő hatályú engedélyezéséről szóló, 2014. február 26-i 2014/26/EU európai parlamenti és tanácsi irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás XVII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XVII. melléklete a 10. pont (2012/28/EU európai parlamenti és tanácsi irányelv) után a következőkkel egészül ki:
            
                        „11.
                     
                     
                        
                           32014 L 0026: az Európai Parlament és a Tanács 2014/26/EU irányelve (2014. február 26.) a szerzői és szomszédos jogokra vonatkozó közös jogkezelésről és a zeneművek belső piacon történő online felhasználásának több területre kiterjedő hatályú engedélyezéséről (HL L 84., 2014.3.20., 72. o.).
                        Az irányelv rendelkezései e megállapodás alkalmazásában a következő kiigazítással értendők:
                        
                                    a)
                                 
                                 
                                    Az irányelv 32. cikkében »az EUMSZ 101. és 102. cikkében« szövegrész »az EGT-megállapodás 53. és 54. cikkében« szövegrészként értendő.
                                 
                              
                                    b)
                                 
                                 
                                    Az EFTA-államok jogosultak teljes mértékben részt venni az irányelv 41. cikke szerint létrehozott szakértői csoport munkájában, és a csoportban a szavazati jog kivételével az EU-tagállamokéval azonos jogokkal és kötelezettséggel rendelkeznek.
                                 
                              
                                    c)
                                 
                                 
                                    Az 5. cikk (8) bekezdésében a »2016. október 10-ig« szövegrész az EFTA-államok tekintetében a következőképpen értendő: »legkésőbb az EGT Vegyes Bizottság 2017. szeptember 22-i 186/2017 határozatának hatálybalépése után hat hónappal«.
                                 
                              
                                    d)
                                 
                                 
                                    A 31. cikkben a »2017. április 10-ig« szövegrész az EFTA-államok tekintetében a következőképpen értendő: »legkésőbb az EGT Vegyes Bizottság 2017. szeptember 22-i 186/2017 határozatának hatálybalépése után egy évvel«.
                                 
                              
                                    e)
                                 
                                 
                                    A 36. cikk (3) bekezdésében a »2016. október 10-ig« szövegrész az EFTA-államok tekintetében a következőképpen értendő: »az EGT Vegyes Bizottság 2017. szeptember 22-i 186/2017 határozatának hatálybalépéséig«.
                                 
                              
                                    f)
                                 
                                 
                                    A 38. cikk (3) bekezdésében a »2017. október 10-ig« szövegrész az EFTA-államok tekintetében a következőképpen értendő: »legkésőbb az EGT Vegyes Bizottság 2017. szeptember 22-i 186/2017 határozatának hatálybalépése után 18 hónappal«.
                                 
                              
                                    g)
                                 
                                 
                                    A 39. cikkben a »2016. április 10-ig« szövegrész az EFTA-államok tekintetében a következőképpen értendő: »az EGT Vegyes Bizottság 2017. szeptember 22-i 186/2017 határozatának hatálybalépéséig«.
                                 
                              
                                    h)
                                 
                                 
                                    A 43. cikkben a »2016. április 10-ig« szövegrész az EFTA-államok tekintetében a következőképpen értendő: »az EGT Vegyes Bizottság 2017. szeptember 22-i 186/2017 határozatának hatálybalépéséig«.”
                                 
                              
                  
         
            2. cikk
            A 2014/26/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2017. szeptember 23-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. szeptember 22-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 84., 2014.3.20., 72. o.
         
         
            (*1)  Alkotmányos követelmények fennállását jelezték.